Ísland hefur lengi verið rómað fyrir fegurð og föngulegar konur og höfum við þrisvar landað titli fyrir fegurstu konu heims , Miss World . Íslenskir karlmenn eru þó engir eftirbátar kvenna , þó að þeir hafi ekki fengið erlendan titil fyrir fegurð . Þessir piparsveinar sem eru allir nálægt fertugu eru bæði fríðir og að gera frábæra hluti hver á sínu sviði . Sölvi Tryggvason ( 40 ) var áður einn þekktasti sjónvarpsmaður landsins , en venti kvæði sínu í kross . Í upphafi árs gaf hann út bókina Á eigin Skinni , sem fjallar um vegferð Sölva til nýrrar og bættrar heilsu . Bókin seldist vel og í kjölfarið hefur hann haldið fjölda fyrirlestra sem hafa verið vel sóttir . Nýlega gaf hann út bókina Án filters þar sem hann skrifar sögu Björgvins Páls Gústavssonar handboltamanns . Ætla má að sú bók muni einnig slá í gegn . Eiður Smári Gudjohnsen ( 41 ) er landsþekktur fyrir hæfileika sína sem fótboltamaður og sem lýsandi fótboltaleikja . Hann er aðstoðarþjálfari undir 21 árs landsliðs Íslendinga og þykir frábær í sínu starfi . Eiður á fjögur börn og telst þessa dagana einn eftirsóttasti piparsveinn landsins . Ágúst Bjarnason . Ágúst Bjarnason ( 41 ) kláraði bæði einkaflugnám og viðskiptafræði áður en hann flutti til Los Angeles . Hann er oft kallaður Gústi Hollywood þar sem hann nánast lagði undir sig borgina frægu . Ágúst er mikill adrenalínfíkill sem ferðast um á sportbílum , hestum og vélhjólum . Hann starfar í dag sem framkvæmdastjóri hjá fyrirtækinu Upptaka ehf. sem gerir það gott í kvikmyndaframleiðslu og vefsíðugerð hér á landi . Snorri Björn Sturluson ( 38 ) er fyrrverandi tískukóngur og verslunarstjóri í versluninni Zöru . Hann kláraði lögfræði og tók héraðsdómslögmannsréttindi . Hann er einnig löggiltur fasteignasali og starfar í dag sem einn helsti fasteignasali landsins á Domusnova . Snorri er einnig mikill íþróttamaður og lenti í fyrsta sæti á Meistaramóti GKG í golfi í fjórða flokki . Athygli Séð og Heyrt var vakin á því að einn piparsveinanna sem birtist í helgarblaðinu Mannlíf er ekki einhleypur og því birtist hann ekki hér . Heimildir Séð og Heyrt reyndust rangar og er hlutaðeigandi beðinn velvirðingar .